Document ID: /roh_data/filtered/fineweb-2-filterrobots_roh.jsonl.gz/17506

L'onn passà èn damain persunas viagiadas sin il Jungfraujoch. Cun bun in milliun giasts è il dumber sa reducì per radund 1% cumpareglià cun l'onn avant. La raschun per questa reducziun sajan ils blers dis che la viafier saja stada interrutta pervi da ferms vents. Quai surtut ils mais da november e december, sco la gruppa ha communitgà. Tuttina sa tractia dal segund meglier resultat en l'istorgia. Cunzunt tar giasts da l'Asia saja il viadi sin il piz vinavant fitg popular, hai num vinavant.
Nus essan cuntents.
Plus da First fin Mürren
Las ulteriuras viafiers han puspè cuntanschì cifras da maximum. La viafier First cun in plus da 20%, cumpareglià cun l'onn avant, gì per l'emprima giada 700'000 visitadras e visitaders. La viafier Harder e la viafier Mürren han gì in plus da 12%.
RTR novitads 09:00